हमदान शहर से 85 किलोमीटर की दूरी पर स्थित तोविसकरान क़स्बा ईरान में फ़र्नीचर उत्पादन का एक केन्द्र है। तुविसकरान ईरान के क्लासिकल फ़र्नीचर के ध्रुव के रूप में प्रसिद्ध है। फ़र्नीचर के ध्रुव के रूप में इस क़स्बे की प्रसिद्धता का कारण, यहां अख़रोट के दरख़्त हैं। क्लासिकल फ़र्नीचर की महत्वपूर्ण विशेषता उसके पारम्परिक डिज़ाइन हैं। क्लासिकल फ़र्नीचर के डिज़ाइनों का स्रोत स्थानीय कला होती है। क्लासिकल फ़र्नीचर काफ़ी मज़बूत होता है और उसे अख़रोट, बीच, हेज़लनट और चिनार की लकड़ी से बनाया जाता है। इस तरह के फ़र्नीचर में जिस महारत और बारीकी का ख़याल रखा जाता है, उसे देखते हुए विभिन्न डिज़ाइन बनाने में कारीगर के हाथ में सफ़ाई बहुत ज़रूरू है। हालांकि इसे बनाने में कला के नए उपकरणों का प्रयोग भी किया जाता है। तोविसकरान में 4000 से अधिक फ़र्नीचर बनाने वाले कारख़ाने हैं। इन कारख़ानों में दक्ष कारीगर लकड़ी पर डिज़ाइन उकेरकर सुन्दर सोफ़े और अन्य फ़र्नीचर बनाते हैं। इस क़स्बे में प्रति वर्ष विभिन्न प्रकार के 65 हज़ार से अधिक सोफ़े बनते हैं।